Stjørnuspælarin úr Kili hevur leingi verið mettur sum ein spælari, ið ikki er nøgdur við støðuna í Arsenal. Fleiri kalla hann fyri einasta spælara í heimsflokki, sum Arsenal hevur. Eisini hevur hann til tíðir víst sína ónøgd á vøllinum, tá tað ikki gongur sum tað skal. Avrikið í gjár er eitt tað vánaligasta, sum Arsene Wenger hevur staðið á odda fyri. Einasta ljóspunktið var málið hjá júst Alexis Sanchez, sum í løtuni er í samráðingum um at leingja sáttmála við Arsenal. Tá tað kemur til Arsenal, so eru tvær síður til søguna. Arsene Wenger hevur vunnið seg í Champions League síðani áðrenn aldarskiftið, men tað er bara eina ferð blivin til eina finalu. Tað var í 2006. Síðani 2010/11 hevur liðið verið í 1/8 finalunum og tapt hvørja ferð. So er spurningurin um tað er gott nokk, um tíðin er farin frá Arsene Wenger og um Alexis Sanchez ynskir at leingja sáttmálan?